ai4bharat/Pralekha huggingface dataset:
ప్రధాన మంత్రి కార్యాలయం
స్వీడన్ ప్రధానమంత్రితో ప్రధాని శ్రీ నరేంద్ర మోదీ టెలిఫోన్ సంభాషణ
స్వీడన్ ప్రధానమంత్రి మాన్యులు స్టీఫన్ లోఫ్వెన్ తో ప్రధానమంత్రి శ్రీ నరేంద్ర మోదీ మంగళవారం టెలిఫోన్ లో సంభాషించారు.
ప్రస్తుతం విశ్వ మహమ్మారి కోవిడ్ -19 మానవాళిని పట్టి పీడిస్తున్న నేపధ్యంలో తమతమ దేశాలలో కోవిడ్ వ్యాప్తిని నియంత్రించడానికి తీసుకుంటున్న చర్యలు, ఆరోగ్యం, ఆర్ధికరంగంపై దాని ప్రభావం గురించి ఇద్దరు నాయకులు చర్చించారు.
కోవిడ్ -19పై జరుగుతున్నపరిశోధనల్లో ఇండియా, స్వీడన్ దేశాల పరిశోధకులు, శాస్త్రజ్ఞుల మధ్య సమన్వయము, డేటాను పంచుకోవడం ప్రపంచదేశాలు జరుపుతున్న ప్రయత్నాలకు తోడ్పడగలదని ఇరువురు నాయకులుఅంగీకరించారు.
(విమాన ప్రయాణాలపై ఆంక్షలు ఉన్న ప్రస్తుత తరుణంలో చిక్కుబడి పోయిన తమ పౌరులను పంపడానికి అవసరమైన వెసులుబాటును కల్పించేందుకు ఇద్దరు నాయకులు పరస్పరం హామీ ఇచ్చారు. కోవిడ్ -19ను ఎదుర్కొనేందుకు అవసరమైన వైద్య సరఫరాలు లభ్యమయ్యేలా చూసేందుకు అధికారుల మధ్య పరస్పర సంప్రదింపులు జరపాలని కూడా వారు అంగీకరించారు.
రక్షణ మంత్రిత్వ శాఖ
పళాస కోవిడ్ కేర్ సెంటర్కు ఆక్సిజన్ ఆన్ వీల్స్ను అందించిన భారతీయ నావికాదళం
శ్రీకాకుళం జిల్లా కలెక్టర్ జె నివాస్ విజ్ఞప్తికి స్పందించి భారతీయ నావికాదళం పళాస కోవిడ్ కేర్ సెంటర్కు 25మే 21న ఆక్సిజన్ ఆన్ వీల్స్ ప్లాంట్ను అందచేసింది. ఈ ఆక్సిజన్ ఆన్ వీల్స్కు నావికాదళానికి చెందిన నౌకా నిర్మాణ స్థలం  రూపకల్పన చేసింది. దీనిని పళాస కోవిడ్ కేర్ సెంటర్లో పశుసంవర్ధక, డైరీ డెవలప్మెంట్ మత్స్యశాఖా మంత్రి సీదిరి అప్పలరాజు సబ్ కలెక్టర్ సూరజ్ గనోర్, నావికాదళ బృంద సమక్షంలో లాంఛనంగా ప్రారంభించారు. విశాఖపట్నానికి చెందిన నావల్ డాక్ యార్డ్ నుంచి వచ్చిన నిపుణుల బృందం పళాసలోని కోవిడ్ హెల్త్ కేర్ సెంటర్లో ఆక్సిజన్ పైప్లైన్ తో ఆక్సిజన్ ఆన్ వీల్స్ను అనుసంధానం చేశారు. ఆసుపత్రిలో చేరిన 12మంది వరకూ రోగులకు ఇది 24 గంటలూ ఆక్సిజన్ను అందిస్తుంది. ఈ ప్లాంట్ నిర్వహణలో ఆసుపత్రి సిబ్బందికి నిపుణుల బృందం శిక్షణను ఇచ్చింది.
ఆక్సిజన్ ఆన్ వీల్స్ నావల్ డాక్ యార్డ్ చేపట్టిన ప్రత్యేక చొరవ. మారుమూల ప్రాంతాలలో ఉన్న ఆసుపత్రులకు సేవలు అందించేందుకు పిఎస్ఎ ఆక్సిజన్ ప్లాంట్ను చలన వేదికతో  ఏకీకృతం చేశారు. దీనిని వైస్ అడ్మిరల్ ఎబి సింగ్, ఫ్లాగ్ ఆఫీసర్ కమాండింగ్-ఇన్-ఛీప్, ఇఎన్సి 20 మే 21న విశాఖపట్నంలో లాంఛనంగా ప్రారంభించారు.
సమాచార, ప్రసార మంత్రిత్వ శాఖ
ఆత్మనిర్భర్ భారత్’ సాధనలో శాస్త్ర, సాంకేతిక రంగాలది కీలక పాత్ర
‘ఆత్మనిర్భర్ భారత్ ’ సాధనలో శాస్త్ర, సాంకేతిక రంగాలది కీలక పాత్ర అని ఇండియన్ ఇన్స్టిట్యూట్ ఆఫ్ కెమికల్ టెక్నాలజి  సీనియర్ ప్రిన్సిపల్ సైంటిస్ట్ డాక్టర్ ఎం. చంద్రశేఖరమ్ అన్నారు. ఈ నెల 22 నుంచి 25 వరకు కేంద్ర ప్రభుత్వం ‘‘ఇండియా ఇంటర్నేషనల్ సైన్స్ ఫెస్టివల్ 2020’’ నిర్వహిస్తున్న సందర్భంగా కేంద్ర సమాచార, ప్రసార శాఖకు చెందిన పత్రికా సమాచార కార్యాలయం , రీజినల్ అవుట్ రీచ్ బ్యూరో  సంయుక్తంగా ‘‘గ్లోబలైజేషన్-ఆత్మనిర్భర్ భారత్’’ అంశంపై మంగళవారం ఏర్పాటుచేసిన వెబినార్ లో ఆయన కీలకోపన్యాసం చేస్తూ, దేశం అన్ని రంగాలలో స్వయం సమృద్ధి సాధించడానికి దేశంలోని శాస్త్రవేత్తలు, పరిశోధకులు తమ వంతు కృషి చేస్తున్నారని అన్నారు. కొవిడ్ మహమ్మారి సమయంలో దేశ అవసరాలకు తగినన్ని పిపిఇ కిట్లు, వెంటిలేటర్లు తయారు చేయడమే గాక, ఇతర దేశాలకు ఎగుమతి చేయగలిగామని ఆయన అన్నారు. శాస్త్ర, సాంకేతిక రంగాలకు కేంద్ర ప్రభుత్వం విశేష ప్రాధాన్యతను ఇస్తున్నదని అంటూ.. గత అక్టోబరు లో ‘వైశ్విక్ భారతీయ వైజ్ఞానిక్ ’ పేరుతో నిర్వహించిన సదస్సులో దేశ, విదేశాలల్లో ఉన్న భారతీయ శాస్త్రవేత్తలు, పరిశోధకులను ఒకే వేదికపైకి తెచ్చి, పలు అంశాలపై చర్చించడం జరిగిందని చంద్రశేఖరమ్ చెప్పారు. అంతరిక్షరంగం పరిశోధనలతో పాటు, పాల ఉత్పత్తిని పెంచడానికి ఉద్దేశించిన శ్వేత విప్లవం వరకు ప్రతి అంశంలో శాస్త్రవేత్తల కృషి దాగి ఉందన్నారు. ఇతర దేశాలు అభివృద్ధి చేసిన విజ్ఞానాన్ని ఉపయోగించుకోవడం  తోపాటు స్వదేశీ విజ్ఞానాభివృద్ధి కి దేశంలోని శాస్త్రవేత్తలు కృషి చేస్తున్నారని అన్నారు.
ఈ వెబినార్ లో పిఐబి & ఆర్ఒబి డైరెక్టర్ శ్రీమతి శృతిపాటిల్ ప్రారంభోపన్యాసం చేయగా, ఆర్ఒబి అసిస్టెంట్ డైరెక్టర్ మానస్ కృష్ణకాంత్ స్వాగతోపన్యాసం చేశారు. ఈ వెబినార్ లో సమాచార, ప్రసార శాఖకు చెందిన అధికారులు, సిబ్బందితోపాటు, ఐఐసిటి శాస్త్రవేత్తలు, పరిశోధకులు పాల్గొన్నారు.
హోం మంత్రిత్వ శాఖ
కోవిడ్-19 ఏర్పాట్లను సమీక్షించేందుకు ఎల్ఎన్జేపీఎన్ ఆసుపత్రిని ఆకస్మికంగా సందర్శించిన కేంద్ర హోం మంత్రి అమిత్ షా
కోవిడ్-19 కట్టడికి సంబంధించిన ఏర్పాట్లను సమీక్షించేందుకు గాను కేంద్ర హోం శాఖ మంత్రి శ్రీ అమిత్ షా సోమవారం ఢిల్లీలోని లోక్ నాయక్ జై ప్రకాష్ నారాయణ్  ఆసుపత్రిని ఆకస్మికంగా సందర్శించారు. ప్రతి ఆసుపత్రిలోని కరోనా వార్డులలో సీసీటీవీ కెమెరాలను ఏర్పాటు చేయాలని శ్రీ అమిత్ షా ఢిల్లీ ప్రధాన కార్యదర్శిని ఆదేశించారు.
ఇలా చేయడం వల్ల రోగుల పై సరైన పర్యవేక్షణ ఉంచడంతో పాటుగా మరియు రోగుల సమస్యలను కూడా పరిష్కరించేందుకు ఇది దోహదం చేస్తుందని ఆయన అన్నారు. ఈ ఆసుప్రతిలో
ఆహారాన్ని సరఫరా చేసే క్యాంటీన్ల కోసం తగిన బ్యాకప్లను కూడా ఏర్పాటు చేయాలని కేంద్ర హోం మంత్రి ఢిల్లీ ప్రధాన కార్యదర్శిని ఆదేశించారు. ఒక క్యాంటీన్లో ఇన్ఫెక్షన్ ఏర్పడినా కూడా.. రోగులు నిరంతరాయంగా ఆహారాన్ని అందించడాన్ని కొనసాగించేందుకు ఈ చర్య దోహదం చేస్తుందని ఆయన తెలిపారు. కరోనా రోగుల చికిత్స ద్వారా మానవ సేవలో నిమగ్నమైన వైద్యులు మరియు నర్సుల సైకో-సోషల్ కౌన్సెలింగ్ కూడా చేయించాలని శ్రీ అమిత్ షా ఆదేశించారు. ఈ చర్య కరోనా మహమ్మారిపై పోరాడుతున్న వారిని శారీరకంగానే కాకుండా మానసికంగా కూడా దృఢపరుస్తుందని ఆయన అభిప్రాయపడ్డారు.
ప్రధాన మంత్రి కార్యాలయం
గురు పూర్ణిమ నాడు ప్రజల కు అభినందనలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ గురు పూర్ణిమ నాడు ప్రజల కు అభినందనలు తెలిపారు.
‘‘దేశవాసుల కు అనేకానేక గురు పూర్ణిమ శుభకామన లు. జీవనాన్ని సార్థకం చేసే గురువు ల పట్ల గౌరవాన్ని ప్రకటించేటటటువంటి ఈ యొక్క దినం విశేషమైన దినం. ఈ సందర్భం లో, గురుజనులు అందరి కి నా యొక్క సాదర నమస్కారము లు’’ అని ఒక సందేశం లో ప్రధాన మంత్రి పేర్కొన్నారు.
రక్షణ మంత్రిత్వ శాఖ
న్యూఢిల్లీలో భారత్ మరియు మలేషియా మధ్య సైనిక సహకారంపై 10వ సబ్ కమిటీ సమావేశం జరిగింది
భారతదేశం మరియు మలేషియా మధ్య సైనిక సహకారంపై జూలై 27, 2023న న్యూఢిల్లీలో 10వ సబ్ కమిటీ యొక్క సమావేశం జరిగింది. భారత ప్రతినిధి బృందానికి రక్షణ మంత్రిత్వ శాఖ జాయింట్ సెక్రటరీ (అంతర్జాతీయ సహకారం శ్రీ అమితాబ్ ప్రసాద్ నాయకత్వం వహించగా, అసిస్టెంట్ చీఫ్ ఆఫ్ స్టాఫ్, డిఫెన్స్ ఆపరేషన్స్ అండ్ ట్రైనింగ్ డివిజన్ మేజర్ జనరల్ డాటో ఖైరుల్ అనూర్ బిన్ అబ్ద్ అజీజ్ మలేషియా పక్షం నేతృత్వం వహించింది.
ఈ సమావేశంలో ఇరుదేశాల మధ్య ప్రస్తుతం ఉన్న రక్షణ సహకారాన్ని సమీక్షించడంతోపాటు పరస్పర ప్రయోజనాలకు సంబంధించిన అంశాలపై విస్తృత చర్చలు జరిగాయి. ద్వైపాక్షిక రక్షణ చర్యలను మరింత విస్తరించేందుకు ఇరుపక్షాలు సమర్థవంతమైన మరియు ఆచరణాత్మక కార్యక్రమాల గురించి అన్వేషించాయి. నౌకానిర్మాణం మరియు నిర్వహణ ప్రణాళికలలో మలేషియా సాయుధ దళాలతో సహకరించే సామర్థ్యంతో భారత రక్షణ పరిశ్రమ సామర్థ్యాన్ని భారతదేశం నొక్కిచెప్పింది. ఈ ఏడాది సెప్టెంబరులో భారతదేశంలో డిఫెన్స్ సెక్రటరీ స్థాయిలో జరగనున్న 12వ మలేషియా-ఇండియా డిఫెన్స్ కోఆపరేషన్ కమిటీ  సమావేశానికి సాధ్యమయ్యే ఫలితాలపై కూడా ఇరుదేశాల సహాధ్యక్షులు చర్చించారు.
పరస్పర విశ్వాసం మరియు అవగాహన, ఉమ్మడి ఆసక్తులు మరియు ప్రజాస్వామ్యం మరియు చట్ట నియమాల భాగస్వామ్య విలువల ఆధారంగా మెరుగైన వ్యూహాత్మక భాగస్వామ్యాన్ని పూర్తిగా అమలు చేయడానికి ఇరుపక్షాలు తమ నిబద్ధతను పునరుద్ఘాటించాయి. 2015లో ప్రధాన మంత్రి శ్రీ నరేంద్ర మోదీ మలేషియా పర్యటన సందర్భంగా మెరుగైన వ్యూహాత్మక భాగస్వామ్యం ఏర్పడింది.
రసాయనాలు, ఎరువుల మంత్రిత్వ శాఖ
రూ.451 కోట్ల ఆదాయ లక్ష్యంతో 'కెమికల్స్&పెట్రో కెమికల్స్ విభాగం'తో 'హెచ్ఐఎల్' అవగాహన ఒప్పందం
కెమికల్స్&పెట్రో కెమికల్స్ విభాగంతో, కేంద్ర రసాయనాలు, ఎరువుల మంత్రిత్వ శాఖ ఆధ్వర్యంలోని హెచ్ఐఎల్  లిమిటెడ్ ఇటీవల అవాగాహన ఒప్పందం  కుదుర్చుకుంది. ఈ ఎంవోయూ ద్వారా ప్రస్తుత ఆర్థిక సంవత్సరంలో రూ.451 కోట్ల ఆదాయాన్ని ఆర్జించడం హెచ్ఐఎల్ లక్ష్యం.
హెచ్ఐఎల్  లిమిటెడ్ సీఎండీ శ్రీ ఎస్.పి.మొహంతి, కెమికల్స్&పెట్రో కెమికల్స్ విభాగం కార్యదర్శి శ్రీ రాజేష్ కుమార్ చతుర్వేది ఎంవోయూ మీద సంతకాలు చేశారు.
"రూ.451 కోట్ల లక్ష్యాన్ని సులభంగా సాధించవచ్చు. మొదటి రెండు త్రైమాసికాల్లో హెచ్ఐఎల్ 65 శాతం వృద్ధిని నమోదు చేసింది. గత ఆర్థిక సంవత్సరం మొదటి రెండు త్రైమాసికాల్లో ఉత్పత్తయిన 375.5 మె.ట. 'మలాథియన్ టెక్నికల్'తో పోలిస్తే, ఈ ఆర్థిక సంవత్సరం మొదటి రెండు త్రైమాసికాల్లో సాధించిన ఉత్పత్తి 530.10 మె.ట. సంస్థ చరిత్రలో ఇదే అత్యధికం" అని మొహంతి చెప్పారు.
అంతేగాక, తొలి రెండు త్రైమాసికాల్లో రికార్డు స్థాయిలో విక్రయాలను హెచ్ఐఎల్ చేయగలిగింది. కేంద్ర వ్యవసాయ శాఖ చేపట్టిన మిడతల నియంత్రణ కార్యక్రమానికి, క్రిమికీటకాల నిరోధానికి దేశవ్యాప్తంగా ఉన్న వివిధ మునిసిపల్ కార్పొరేషన్లకు ఉత్పత్తులను అందించింది.
కార్మిక, ఉపాధికల్పన మంత్రిత్వ శాఖ
బాల కార్మికులను నిర్మూలించే దిశగా వాటాదారులందరూ సమిష్టి కృషి చేయవలసిన అవసరాన్ని నొక్కి చెప్పిన శ్రీ గంగ్వార్
ఏ దేశంలోనైనా అంతర్భాగమైన పిల్లలను వారి హక్కుల పరిరక్షణతో సాధికారత కల్పించాలి : శ్రీ గంగ్వార్
ప్రపంచ బాల కార్మిక వ్యతిరేక దినం సందర్బంగా వెబినార్ నిర్వహించిన కేంద్ర కార్మిక మంత్రిత్వ శాఖ
2020, జూన్ 12న ప్రపంచ బాల కార్మిక వ్యతిరేక దినం సందర్భంగా కార్మిక, ఉపాధి మంత్రిత్వ శాఖ  మరియు వి.వి. గిరి నేషనల్ లేబర్ ఇన్స్టిట్యూట్ , న్యూఢిల్లీలోని ఇంటర్నేషనల్ లేబర్ ఆర్గనైజేషన్  సహకారంతో "కోవిడ్ -19: బాల కార్మికుల నుండి పిల్లలను రక్షించండి, ఇప్పుడు ఎప్పటికన్నా ఎక్కువ" అనే అంశంపై జాతీయ వాటాదారు వెబ్నార్ను నిర్వహించింది. 2020 లో బాల కార్మికులకు వ్యతిరేకంగా జరిగిన ఈ ప్రపంచ దినోత్సవం బాల కార్మికులపై కోవిడ్-19 సంక్షోభం, దాని ప్రభావంపై దృష్టి పెట్టింది.
వెబినార్ ను కేంద్ర కార్మిక, ఉపాధి శాఖల సహాయ మంత్రి  శ్రీ సంతోష్ కుమార్ గంగ్వార్ ప్రారంభించారు. శ్రీ కైలాష్ సత్యార్థి చేసిన కృషిని, బాల కార్మికుల నిర్మూలనకు ఐఎల్ఓ చేసిన కృషిని ఆయన కొనియాడారు. పిల్లలు ఏ దేశంలోనైనా ఒక భాగమని, వారి హక్కుల పరిరక్షణతో అధికారం పొందాల్సిన అవసరం ఉందని ఆయన పేర్కొన్నారు. బాల కార్మికులకు వ్యతిరేకంగా ప్రపంచ దినోత్సవంగా జూన్ 12 ను ఆచరించడంలో, బాల కార్మికులను నిర్మూలించడానికి భారత ప్రభుత్వం తన నిబద్ధతను పునరుద్ఘాటించింది. బాల కార్మిక సవరణ  చట్టం, 2016 భారత ప్రభుత్వం సాధించిన ఘనత అని ఆయన అన్నారు. బాల కార్మిక నిర్మూలనలో ప్రభుత్వం చేపట్టిన వివిధ కార్యక్రమాల గురించి చెబుతూ, ఎన్సిఎల్పి శిక్షణా కేంద్రాలలో స్టైపెండ్ ఒక్కో పిల్లవానికి నెలకు రూ .150 నుంచి రూ .400 కు పెంచారు. ఐఎల్ఓ కన్వెన్షన్స్ లో సిఫార్సు చేసిన 182 మరియు 138 అంశాల ధృవీకరించడం, భారతదేశం నిబద్ధతను ప్రతిబింబిస్తుందని ఆయన నొక్కి చెప్పారు. చివర్లో, బాల కార్మికుల నిర్మూలనకు అన్ని వాటాదారుల సమిష్టి కృషి అవసరాన్ని ఆయన స్పష్టం చేశారు.
నోబెల్ గ్రహీత శ్రీ కైలాష్ సత్యార్థి తన ప్రత్యేక ప్రసంగంలో వెబ్నార్లో పాల్గొన్న పిల్లలకు శుభాకాంక్షలు చెప్పారు. గతంలో బాల కార్మికుల సందర్భంలో తీసుకున్న చారిత్రక నిర్ణయాలను కూడా ఆయన ప్రస్తావించారు. బాల కార్మికుల సంఖ్యను తగ్గించడంలో భారత ప్రభుత్వ ప్రయత్నాలు ఎంతో దోహదపడ్డాయని ఆయన పేర్కొన్నారు. ఐఎల్ఓ కన్వెన్షన్స్ 182 మరియు 138 యొక్క ధృవీకరణ బాల కార్మిక నిర్మూలనకు భారతదేశం నిబద్ధతను ప్రతిబింబిస్తుంది. పిల్లల విద్యలో పెట్టుబడులు పెట్టవలసిన అవసరాన్ని ప్రతిబింబించే అధ్యయనాలను ఆయన ప్రస్తావించారు.మంత్రిత్వ శాఖ కార్యదర్శి శ్రీ హీరాలాల్ సమారియా అధ్యక్షత వహించారు. ఐఎల్ఓ ఇండియా డైరెక్టర్ డాగ్మార్ వాల్టర్ ప్రపంచ వ్యాప్తంగా బాలకార్మికుల సమస్యను తగ్గించడానికి ఈ వ్యవస్థలతో వాటాదారులైన వారందరూ విశేషంగా కృషి చేయాలని అన్నారు. మంత్రిత్వ శాఖ సంయుక్త కార్యదర్శి శ్రీమతి కల్పన రాజ్సింగోట్ కూడా ప్రసంగించారు.
వివిజిఎన్ఎల్ఐ డైరెక్టర్ జనరల్ డాక్టర్ హెచ్. శ్రీనివాస్ వందన సమర్పణ చేస్తూ అంత ఏకీకృతం అయి, ముందుకు వెళ్ళే మార్గాన్ని కూడా సూచించారు. వివిజిఎన్ఎల్ఐ సీనియర్ ఫెలో డాక్టర్ హెలెన్ సేకర్ ఈ కార్యక్రమాన్ని సమన్వయపరిచారు. వెబ్నార్లో సుమారు 450 మంది ప్రభుత్వ ప్రతినిధులు, ఐఎల్ఓ మరియు ఇతర అంతర్జాతీయ సంస్థల ప్రతినిధులు, కార్మిక సంఘాలు, యజమానుల సంస్థలు, విద్యావేత్తలు, పరిశోధనా సంస్థల ప్రతినిధులు, అధ్యాపకులు, వివిజిఎన్ఎల్ఐ అధికారులు పాల్గొన్నారు.
మహిళా, శిశు అభివృద్ధి మంత్రిత్వ శాఖ
రుతుస్రావ సమయంలో పరిశుభ్రత అనే అంశంపై వెబినార్
పాల్గొన్న కేంద్ర మహిళాశిశు అభివృద్ధి మంత్రిత్వ శాఖ కార్యదర్శి
ప్రజలకు అవగాహన కల్పించి చైతన్యవంతులను చేయడానికి వ్యవస్థ అవసరం
జాతీయ ఆడపిల్లల వారోత్సవాలలో భాగంగా మహిళాశిశు అభివృద్ధి మంత్రిత్వ శాఖ ఈ రోజు రుతుస్రావ సమయాలలో పరిశుభ్రత అనే అంశంపై వెబినార్ ను నిర్వహించింది. జనవరి 21 నుంచి 26 వరకు ఈ వారోత్సవాలను ఆడపిల్లలు, యుక్తవయస్కులు, మహిళలకు సంబందించిన వివిధ అంశాలపై వెబెనార్లను మహిళాశిశు అభివృద్ధి మంత్రిత్వశాఖ నిర్వహిస్తోంది.
ఈరోజు జరిగిన వెబెనార్ లో మహిళాశిశు అభివృద్ధి మంత్రిత్వ శాఖ కార్యదర్శి శ్రీ రామ్మోహన్ మిశ్రా పాల్గొన్నారు. ఈ సందర్భంగా మాట్లాడిన శ్రీ రామ్మోహన్ మిశ్రా రుతుస్రావ సమయంలో సమాజంలో ప్రతి ఒక్కరూ ఆడపిల్లలకు అండగా నిలవాలని అన్నారు. యుక్తవయస్సులో ప్రవేశించే సమయంలో ఆడపిల్లలు కొన్ని సమస్యలను ఎదుర్కొంటారని వీటిని అర్ధం చేసుకుని ప్రతి ఒక్కరూ వారికి అండగా నిలవాలని అన్నారు. రుతుస్రావ అంశంపై ఇప్పటికీ సమాజంలో కొన్ని మూఢనమ్మకాలు అపోహలు ఉన్నాయని అన్నారు. ఈ అంశాలలో ప్రజలను చైతన్యవంతులను చేసి మూఢనమ్మకాలను పారదోలడానికి పటిష్టమైన వ్యవస్థకు రూపకల్పన చేయాల్సిన అవసరం ఉందని శ్రీ మిశ్రా పేర్కొన్నారు. ఈ విషయంలో విద్యాసంస్థలు, పంచాయతీ సంస్థలు, ఆరోగ్య కార్యకర్తలు, తల్లులు, బంధువులు క్రియాశీలక పాత్ర పోషిస్తూ ఆడపిల్లల మానసిక పరిస్థితిని అర్థం చేసుకుని మెలగాలని అన్నారు. రుతుస్రావం అనేది సహజంగా జరిగేదని ప్రతి ఒక్కరూ గుర్తించాలని ఆయన అన్నారు. ఆడపిల్లలను విద్యావంతులను చేసి వారికి అన్ని విధాలా అండగా ఉండాల్సిన బాధ్యత సమాజంలో ప్రతి ఒక్కరి మీద ఉందని అన్నారు.
వెబెనార్ లో ముఖ్యవక్తగా పాల్గొన్న ఎయిమ్స్ లోని సెంటర్ ఫర్ కమ్యూనిటీ మెడిసిన్ అదనపు ప్రొఫెసర్ డాక్టర్ సుమిత్ మల్హోత్రా పాల్గొన్నారు. రుతుస్రావ సమయంలో పాటించవలసిన పరిశుద్రత లాంటి అంశాలపై డాక్టర్ మల్హోత్రా ప్రసంగించారు. తెలంగాణ, మేఘాలయ, మణిపూర్, నాగాలాండ్ మరియు గుజరాత్ తో సహా వివిధ రాష్ట్రాలు / కేంద్ర పాలిత ప్రాంతాల నుంచి ప్రతినిధులు వెబ్నార్కు హాజరయ్యారు. ఆరోగ్య, కుటుంబ,మహిళాశిశు అభివృద్ధి మంత్రిత్వ శాఖల సీనియర్ అధికారులు కూడా వెబ్నార్లో పాల్గొన్నారు.
నీతి ఆయోగ్
కొత్త కల్పనలు చేసే అటల్ అంకుర సంస్థలకు సాధికారత కల్పించడం కోసం ఫ్రెష్ వర్క్స్ తో అటల్ వినూత్న కల్పనా కార్యక్రమం  భాగస్వామ్యం
ఇండియాలో కొత్త కల్పనలు చేసే వారికి మరియు పారిశ్రామికవేత్తలకు స్పష్టమైన మద్దతు ఇవ్వడానికి అటల్ ఇన్నోవేషన్ మిషన్,
నీతి ఆయోగ్, సాఫ్ట్ వేర్ కంపెనీ ఫ్రెష్ వర్క్స్ తో భాగస్వామ్యం కుదుర్చుకున్నాయి.
ఎ ఐ ఎం పోర్టుఫోలియోలో ఉన్న సంస్థలు మరియు అంకుర సంస్థల సామర్ధ్యం పెంచడంతో పాటు అంకుర సంస్థలలో వినూత్నతకు పాటుపడే వారి ప్రయత్నాలను, పారిశ్రామికతను వృద్ధిచేయడం ఈ భాగస్వామ్యం లక్ష్యం.
ఈ భాగస్వామయం ద్వారా ఫ్రెష్ వర్క్స్ సంస్థ ఎ ఐ ఎం మరియు దాని పరిధిలో ఉన్న లబ్ధిదారులకు వారి వారి అవసరాలకు అనుగుణంగా అంకుర సంస్థలు తమ కార్యకలాపాలకు అయ్యే ఖర్చులను నియంత్రణలో ఉంచుకొని సమర్ధవంతంగా పనిచేసే
అధికారం కల్పిస్తుంది. లబ్ధిదారులకు వివిధ రకాల సాఫ్ట్ వేర్; ఫ్రెష్ సేల్స్ - అమ్మకాల సి ఆర్ ఎం సాఫ్ట్ వేర్, ఫ్రెష్ డెస్క్ - కస్టమర్ సపోర్ట్ సాఫ్ట్ వేర్, ఫ్రెష్ చాట్ - కస్టమర్లకు సందేశాలు పంపే సాఫ్ట్ వేర్ , ఫ్రెష్ రిలీజ్ -- అగైల్ ప్రాజెక్ట్ మేనేజిమెంట్ సాఫ్ట్ వేర్, ఫ్రెష్ కాలర్ - క్లౌడ్ టెలిఫోనీ సాఫ్ట్ వేర్, ఫ్రెష్ మార్కెటర్ - మార్కెటింగ్ ఆటోమేషన్ సాఫ్ట్ వేర్, ఫ్రెష్ టీమ్ - హెచ్ ఆర్ మేనేజిమెంట్ సాఫ్ట్ వేర్, ఫ్రెష్ సర్వీస్ -- మరియు ఐ టి సర్వీస్ మేనేజిమెంట్ సాఫ్ట్ వేర్.
భాగస్వామ్యం గురించి విడుదల చేసిన ప్రకారణ ప్రకారం ఫ్రెష్ వర్క్స్ సంస్థ అంకుర సంస్థలకు చేదోడు వాదోడుగా ఉంటుంది.
అంటే వినియోగదారులకు ఉత్తమ సేవలు అందించడానికి వీలుగా అమ్మకాలలో, మార్కెటింగ్ లో మరియు కస్టమర్లు క్లౌడ్ టెక్నాలజీ వినియోగించడంలో మద్దతుగా ఫ్రెష్ వర్క్స్ క్రియాత్మక శిక్షణ ఇస్తుంది.
ఫ్రెష్ వర్క్స్ సంస్థకు నైపుణ్యం ఉన్న రంగాలలో అంకుర సంస్థలను తీర్చిదిద్దడానికి వీలుగా కంపెనీ నిపుణుల చక్షుష లేక భౌతిక సమయాన్ని కేటాయించి శిక్షణ ఇస్తారు.
ఎఐఎం తో కలసి అధ్యయన గోష్టులు , శిక్షణ పర్వాలు మరియు ఇతర సంబంధిత అంశాలపై వివిధ వెబినార్లు నిర్వహిస్తారు.
ఈ సందర్బంగా ఏర్పాటు చేసిన కార్యక్రమంలో ఎఐఎం డైరెక్టర్ శ్రీ ఆర్. రమణన్ మాట్లాడుతూ "మా ప్రోది సంస్థలకు  మరియు అంకుర వ్యవస్థకు ఇది మహత్తరమైన అవకాశం. తద్వారా వారి వినూత్న కల్పన యాత్ర మరింత సాధికారమవుతుంది. ఫ్రెష్ వర్క్స్ తో భాగస్వామ్యం ఏర్పరచుకోవడం మాకు ఎంతో సంతోషంగా ఉంది. ఇది మా లబ్ధిదారులకు ఉత్తేజకరమైన వినూత్న యాత్ర. దేశవ్యాప్తంగా అంకుర సంస్థల ప్రపంచం సమర్ధవంతంగా పనిచేయాలన్నదే మా ప్రాధమిక లక్ష్యం" అన్నారు.
ఫ్రెష్ వర్క్స్ డైరెక్టర్  రాజీవ్ రమణన్ మాట్లాడుతూ "సవాళ్లతో కూడిన ప్రస్తుత తరుణంలో ఎస్ ఎం ఈ / ఎం ఎస్ ఎం ఈ సంస్థలకు మరియు అంకుర సంస్థలకు అపారమైన అవకాశాలు ఉన్నాయి. వారికి అవసరమైన సాధనాలను మరియు మార్గదర్శకత్వాన్ని అందించడం ద్వారా వారు శాశ్వత కస్టమర్లను గెలుచుకునే అవకాశాన్ని కల్పించడానికి మేము ఎదురుచూస్తాము" అన్నారు.
చక్షుష కార్యక్రమంలో ఎఐఎం, నీతి ఆయోగ్ మరియు ఫ్రెష్ వర్క్స్ అధికారులు; ఎఐఎం ప్రోది కేంద్రాలు, అంకుర సంస్థలు, ఎఐఎం మద్దతు ఇచ్చిన స్కూళ్ళ నుంచి, ఉపదేశకులు, దరఖాస్తుదారులు కూడా హాజరయ్యారు.
వినియోగదారులకు సేవలందించే అన్ని రకాల వ్యాపార సంస్థలకు క్లౌడ్ ఆధార సాఫ్ట్ వేర్ సేవలు అందించే సంస్థ ఫ్రెష్ వర్క్స్ . కస్టమర్లను సులభంగా, శాశ్వత ప్రాతిపదికన గెలుచుకోవచ్చు. ఉపయోగ సౌలభ్యంతో పాటు పెట్టుబడిపై సత్వర రాబడిని ఇస్తుంది.
ఈశాన్య ప్రాంత అభివృద్ధి మంత్రిత్వ శాఖ
ఈశాన్య ప్రాంత అభివృద్ధి మంత్రిత్వ శాఖలో 2 అక్టోబర్ నుండి 31 అక్టోబర్ 2023 వరకు ప్రత్యేక ప్రచారం 3.0 కార్యకలాపాలు
ఈశాన్య ప్రాంత అభివృద్ధి మంత్రిత్వ శాఖ  దాని సంస్థలు స్వచ్ఛతా సంస్థాగతీకరణ కోసం ప్రత్యేక ప్రచారం 3.0లో పాల్గొంటున్నాయి. అక్టోబర్ 2, 2023 నుండి ప్రారంభమై అక్టోబర్ 31, 2023 వరకు కొనసాగే ప్రచారం అమలు దశలో గుర్తించబడిన లక్ష్యాలను విజయవంతంగా చేరుకోవడానికి మంత్రిత్వ శాఖ పూర్తిగా సన్నద్ధమైంది. ప్రచార సమయంలో, భౌతిక పార్లమెంట్ డిజిటలైజేషన్పై ప్రత్యేక శ్రద్ధ చూపబడుతుంది ప్రశ్న ఫైల్లు, స్క్రాప్/ అనవసరమైన వస్తువులను పారవేయడం, పెండెన్సీని తీసివేయడం తగ్గించడం.
ప్రచార సమయంలో నిర్వహించబడే ప్రధాన కార్యకలాపాలు:
గుర్తించబడిన పాత భౌతిక రికార్డులు/ఫైళ్లు ఇ రికార్డ్ నిలుపుదల షెడ్యూల్ ప్రకారం సమీక్షించబడతాయి.
పీఎంఓ/ఎంపీ/రాష్ట్ర ప్రభుత్వాలు/ఐఎంసీ పబ్లిక్ గ్రీవెన్స్ పార్లమెంట్ హామీల నుండి పెండింగ్లో ఉన్న అన్ని సూచనలను పారవేసేందుకు ప్రయత్నాలు చేయబడతాయి.
సన్నాహక దశలో గుర్తించబడిన స్క్రాప్ మెటీరియల్ అనవసరమైన వస్తువులు జీఎఫ్ఆర్లో సూచించిన విధానం ప్రకారం పారవేయబడతాయి.
పర్యావరణ అనుకూల పద్ధతులు ప్రోత్సహించబడతాయి, స్థిరమైన చర్యలను స్వీకరించడానికి అవసరమైన ప్రోటోకాల్లు యంత్రాంగాలను అమలు చేయడానికి అవగాహన సృష్టించబడుతుంది.
వ్యర్థాల సంక్షోభం, వాటి నిర్వహణపై అవగాహన కోసం వర్క్షాప్లు నిర్వహిస్తున్నారు.
మంత్రిమండలి
వీజా ఏర్పాట్ల కు మార్గాన్ని సుగమం చేసే అంశం పై భారతదేశాని కి, మాల్దీవ్స్ కు మధ్య ఒక ఒప్పందాని కి జరిగిన సంతకాల కు ఎక్స్-పోస్ట్ ఫ్యాక్టో ఆమోదం తెలిపిన మంత్రివర్గం
వీజా ఏర్పాట్ల కు మార్గాన్ని సుగమం చేసే అంశం పై భారతదేశాని కి మరియు మాల్దీవ్స్ కు మధ్య ఒక ఒప్పందాని కి 2018వ సంవత్సరం డిసెంబర్ లో జరిగినటువంటి సంతకాల కు ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది.
మాల్దీవ్స్ ప్రెసిడెంటు భారతదేశాని కి విచ్చేసిన సందర్భం గా వీజా ఫెసిలిటేశన్ అగ్రిమెంటు పైన సంతకాలు జరిగాయి. రెండు దేశాల మధ్య ప్రజలు అటు ఇటు జరిపే రాక పోకల ను మరింత గా విస్తరించడం ఈ ఒప్పందం ధ్యేయం గా ఉంది. దీనితో ఉభయ దేశాల పౌరులు పర్యటన, వైద్య చికిత్స, విద్య, వ్యాపారం మరియు ఉద్యోగాల కోసం అటు నుండి ఇటు, ఇటు నుండి అటు ప్రయాణించటం సులభతరం అవుతుంది. ఈ ఒప్పందం వీజా అక్కర లేకుండా 90 రోజుల పాటు ప్రయాణించేందుకు వీలు కల్పించడం తో పాటు ఆ తరహా వీజా ద్వారా రెండు దేశాల వారు అటు నుండి ఇటు, ఇటు నుండి అటు స్వేచ్ఛ గా ప్రవేశించి, ఆ తరువాత దానిని ఇరు దేశాల లోను మెడికల్ వీజా గానే కాక విద్యార్థుల యొక్క మరియు ఉద్యోగ అన్వేషణ లో ఉన్న వారి యొక్క డిపెండెంట్ ల వీజాలు గా కూడా ఇట్టే మార్చుకొనేందుకు సైతం అవకాశాన్ని కల్పిస్తుంది.
పూర్వరంగం:
భారతదేశం మరియు మాల్దీవ్స్ కాల పరీక్ష కు తట్టుకొని నిలచిన బంధాన్ని, చిర కాలం గా మైత్రీబంధాన్ని కొనసాగిస్తున్నాయి. రెండు దేశాల లో ప్రజల కు, ప్రజలకు మధ్య చక్కని సంబంధాలు ఇరు పక్షాల నడుమ ప్రత్యేక సంబంధాల కు పునాది గా నిలచాయి. 2018వ సంవత్సరం నవంబర్ లో మాల్దీవ్స్ నూతన అధ్యక్షుని గా ఎన్నికైన శ్రీ ఇబ్రాహిమ్ మొహమద్ సోలిహ్ పదవీప్రమాణస్వీకారానికి ప్రధాన మంత్రి శ్రీ నరేంద్ర మోదీమాలె ను సందర్శించటం, తదనంతరం 2018వ సంవత్సరం డిసెంబర్ లో భారతదేశాన్ని మాల్దీవ్స్ అధ్యక్షుడు సందర్శించటం తో ద్వైపాక్షిక సంబంధాలు ఒక సకారాత్మకమైన వేగ గతి ని అందుకొన్నాయి.
(
వాణిజ్యం, పరిశ్రమల మంత్రిత్వ శాఖ
మేధో సంపత్తి సహకారంపై భారత్, అమెరికా అవగాహన ఒప్పందం
కేంద్ర వాణిజ్యం, పరిశ్రమల శాఖకు చెందిన పరిశ్రమలు, అంతర్గత వర్తక ప్రోత్సాహం విభాగం  మేధో సంపత్తిపై అవగాహన ఒప్పందం కుదుర్చుకుంది. అమెరికా వాణిజ్య శాఖకు చెందిన యునైటెడ్ స్టేట్స్ పేటెంట్ అండ్ ట్రేడ్మార్క్ ఆఫీస్ తో ఈ ఎంవోయూ కుదిరింది. డీపీఐఐటీ కార్యదర్శి డా.గురుప్రసాద్ మహాపాత్ర, యూఎస్పీటీవో డైరెక్టర్ ఆండ్రీ ఇయాన్కు వర్చువల్ పద్ధతిలో బుధవారం నాడు ఈ ఒప్పంద కార్యక్రమం నిర్వహించారు.
అమెకారితో మేధో సంపత్తి సహకారంపై ఒప్పందానికి ఈ ఏడాది ఫిబ్రవరి 19న జరిగిన మంత్రివర్గ సమావేశం ఆమోదం తెలిపింది. ఈ క్రింద సూచించిన రీతిలో, ఇరు దేశాల మధ్య సహకారం పెంపు ఈ ఒప్పందం ఉద్దేశం:
- పాల్గొనేవారు విడిగా లేదా సంయుక్తంగా నిర్వహించే కార్యక్రమాల్లో పాల్గొనడం ద్వారా ప్రజల మధ్య, పరిశ్రమలు, విశ్వవిద్యాలయాలు, ఆర్&డీ సంస్థలు, చిన్న, మధ్య తరహా పరిశ్రమల మధ్య ఐపీ ఉత్తమ పద్ధతులు, అనుభవాలు, పరిజ్ఞానాన్ని మార్చుకోవడం లేదా వ్యాప్తి చేయడానికి వీలు కల్పించడం
- శిక్షణ కార్యక్రమాలు, నిపుణుల మార్పిడి, సాంకేతికత మార్పిడి, సంబంధిత కార్యక్రమాల్లో సహకారం
- పేటెంట్లు, ట్రేడ్మార్కులు, కాపీరైట్లు, భౌగోళిక సూచికలు, పారిశ్రామిక డిజైన్ల కోసం దరఖాస్తుల పరిశీలన, నమోదు విధానాలతోపాటు ఐపీ హక్కుల రక్షణ, అమలు, ఉపయోగంపై సమాచారం, ఉత్తమ పద్ధతుల మార్పిడి
- ఐపీలో స్వయంచాలిత, ఆధునిక ప్రాజెక్టులు; కొత్త డాక్యుమెంటేషన్, సమాచార వ్యవస్థలు; ఐపీ కార్యాలయ సేవల నిర్వహణ విధానాలపై సమాచార మార్పిడి
- సంప్రదాయ విజ్ఞానానికి సంబంధించిన వివిధ సమస్యలను అర్థం చేసుకునేందుకు సహకారంతోపాటు సంప్రదాయ విజ్ఞానానికి సంబంధించిన ఉత్తమ పద్ధతుల మార్పిడి, సంప్రదాయ విజ్ఞాన రక్షణ కోసం ఇప్పటికే ఉన్న ఐపీ వ్యవస్థల వాడకంపై అవగాహన పెంచడం
- పాల్గొనేవారు కలిసి నిర్ణయించే ఇతర సహకార కార్యకలాపాలు
ఎంవోయూ అమలు కోసం; కార్యాచరణ పరిధితోపాటు, సహకార కార్యకలాపాల నిర్వహణకు సవివర ప్రణాళిక గల ఉమ్మడి కార్యాచరణ ప్రణాళికను రెండు వర్గాలు రూపొందిస్తాయి.
భారత్, అమెరికా మధ్య సహకారాన్ని వేగవంతం చేయడంలో ఈ ఎంవోయూ సహాయకారిగా మారుతుంది. ఒకరి అనుభవాల నుంచి మరొకరు నేర్చుకోవడానికి, ముఖ్యంగా ఒక దేశం పాటిస్తున్న ఉత్తమ విధానాలను మరొక దేశం తెలుసుకోవడానికి అవకాశాలు కల్పిస్తుంది. అంతర్జాతీయ ఆవిష్కరణల్లో ప్రధాన భూమిక పోషించే దిశగా భారతదేశ ప్రయాణంలో ఇదొక కీలక అడుగుగా మారడంతోపాటు, జాతీయ ఐపీఆర్ విధానం-2016 లక్ష్యాలను పెంచుతుంది.
ప్రధాన మంత్రి కార్యాలయం
ప్రధాన మంత్రి తనపుట్టిన రోజు నాడు తమ శుభాకాంక్షల ను తెలిపిన ప్రతి ఒక్క వ్యక్తి కి ధన్యవాదాల నువ్యక్తం చేశారు
ప్రధాన మంత్రి శ్రీ నరేంద్ర మోదీ తన పుట్టిన రోజు సందర్భం లో శుభాకాంక్షల ను తెలిపిన ప్రతి ఒక్క వ్యక్తి కి ధన్యవాదాల ను పలికారు. ఈ రోజు న భారతదేశం అంతటి నుండి మరియు ప్రపంచం నుండి వెల్లువెత్తుతుండడాన్ని చూసి ఆయన చలించిపోయారు.
ప్రధాన మంత్రి ఎక్స్ మాధ్యం లో -
‘‘ఈ రోజు న భారతదేశం లోని అన్ని ప్రాంతాల నుండి మరియు ప్రపంచం నుండి వెల్లువెత్తిన శుభాకాంక్షల జడి లో తడిసిపోయాను. శుభాకాంక్షల ను తెలియజేసిన ప్రతి ఒక్కరి కి ఇవే నా ధన్యవాదాలు.
అనేక మంది ఈ రోజు న నిస్వార్థ సేవ చేస్తుండడాన్ని చూసి నా హృదయం ద్రవించిపోయింది. ప్రతి ఒక్క ప్రయాస విశిష్టమైందీ, మరి మన సామూహిక భావన ను బలపరచేదీ ను.’’ అని ఒక పోస్ట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో చికిత్స పొందితున్న కోవిడ్ బాధితులు 163 రోజుల దిగువన 3 లక్షలకు చేరిక
మొత్తం కేసుల్లో 3 శాతానికి తగ్గిన చికిత్సపొందుతున్న వారు
173 రోజుల్లో అతు తక్కువగా కొత్త కేసులు 20 వేలలోపు
ప్రపంచాన్ని కుదిపేస్తున్న కోవిడ్ మహమ్మారిమీద పోరులో భారత్ అనేక మైలురాళ్ళు దాటుతూ వస్తోంది. చికిత్సలో ఉన్నవారి సంఖ్య 3 లక్షలకంటే దిగువకు పడిపోయి నేడు 2,92,518 కు చేరింది. దీంతో మొత్తం పాజిటివ్ కెసులలో ఇంక చికిత్సపొందుతున్నవారి వాటా 3% నుంచి 2.9శాతానికి పడిపోయింది. ఇది గడిచిన 163 రోజుల్లో అత్యల్పం. ప్రస్తుతం చికిత్సలో ఉన్న మొత్తం బాధితుల సంఖ్య 2,92,258 కాగా ఇంత తక్కువ ఉండతం 2020 జులై 12 న మాత్రమే జరిగింది. చికిత్సలో ఉన్నవారి సంఖ్య నికరంగా గత 24 గంటలలో 11,121 తగ్గింది.
రోజువారీ కొత్త కేసులలో కూడా భారత్ సరికొత్త సంఖ్య సాధించింది. గడిచిన 24 గంటలలో 20 వేల లోపు, అంటే 19,556 కేసులు జాతీయ స్థాయిలో నిర్థారితమయ్యాయి. ఇది 173 రోజులకిందట జులై 2న నమోదైన 19,148 కు దగ్గరగా ఉంది.
ప్రతి పదిలక్షలలో చికిత్సలో ఉన్నది ప్రపంచసగటు 218 కాగా భారత లో అంతకంటే తక్కువగా ఉంది. అమెరికా, ఇటలీ, బ్రెజిల్, టర్కీ, రష్యా లాంటి దేశాల్లొ ఈ సంఖ్య మరింత ఎక్కువ.
మొత్తం కోవిడ్ నుంచి కోలుకున్నవారి సంఖ్య 96 లక్షలు దాటి 96,36,487కు చేరింది. అంటే, కోలుకున్న శాతం 95.65%. కోలుకున్నవారికీ, చికిత్సలో ఉన్నవారికీ మధ్య తేడా ప్రస్తుతం 93,43,969 గా ఉంది. గత 24 గంటల్లో కోలుకున్నవారు 30,376 గా తేలారు. కొత్తగా నిర్థారణ అయినవారికంటే కోలుకున్నవారి సంఖ్య ఎక్కువగా ఉండటం గత 25 రోజులుగా సాగుతూనే ఉంది.
రోజువారీ కోవిడ్ నిర్థారణ పరీక్షలు చాలా ఎక్కువగా ఉండటం, కోలుకునేవారి సంఖ్య కూడా ఎక్కువగా ఉండటం వలన కొత్త కేసులు తక్కువగా రావటం ఫలితంగా మరణాల శాతం చాలా తక్కువగా ఉంటోంది.
కొత్తగా కోలుకున్నవారిలో 75.31% మంది కేవలం పది రాష్ట్రాలలో కేంద్రీకృతమై ఉండగా మహారాష్ట్రలో అత్యధికంగా 6,053 మంది, కేరళలో 4,494 మంది, ఆ తరువాత పశ్చిమ బెంగాల్ లో 2,342 మంది గత 24 గంటల్లో కోలుకున్నారు.
తాజాగా కోవిడ్ బారిన పడిన వారిలో 75.69% మంది పది రాష్ట్రాలు, కేంద్రపాలిత ప్రాంతాల్లో నమోదు కాగా, అందులో కేరళలో అత్యధికంగా 3,423 కొత్త కేసులు, మహారాష్ట్రలో 2,834, పశ్చిమ బెంగాల్ లో 1,515 గత 24 గంటల్లో నమోదయ్యాయి.
గత 24 గంటల్లో 301 మరణాలు నమోదు కాగా అందులో 76.74% మరణాలు పది రాష్ట్రాల్లోనే నమోదయ్యాయి. అందులో మహారాష్ట్రలో అత్యధికంగా 18.27%  సంభవించగా, పశ్చిమ బెంగాల్ లో 41 మంది, కేరళలో 27 మంది చనిపోయారు.